
Obecné zastupiteľstvo Obce Štvrtok na Ostrove podľa § 6 ods. 1 a § 4 ods. 3 písmeno f) zákona SNR č. 369/1990 o obecnom zriadení v znení neskorších zmien a doplnkov, zákona NR SR č. 131/2010 Z. z. o pohrebníctve a zákona NR SR č. 355/2007 o ochrane, podpore a rozvoji verejného zdravia a o zmene a doplnení niektorých zákonov v platnom znení

**vydáva**

[](http://www.stvrtoknaostrove.sk/hu/index.php)

# V Š E O B E C N E Z Á V Ä Z N É N A R I A D E N I E

**obce Štvrtok na Ostrove**

**č. 2/2015**

**o správe a prevádzkovaní pohrebiska na území obce Štvrtok na Ostrove**

Obecné zastupiteľstvo Obce Štvrtok na Ostrove podľa § 6 ods. 1 a § 4 ods. 3 písmeno f) zákona SNR č. 369/1990 o obecnom zriadení v znení neskorších zmien a doplnkov, zákona NR SR č. 131/2010 Z. z. o pohrebníctve a zákona NR SR č. 355/2007 o ochrane, podpore a rozvoji verejného zdravia a o zmene a doplnení niektorých zákonov v platnom znení

**vydáva**

**Všeobecne záväzné nariadenie obce Štvrtok na Ostrove**

**č. 2/2015**

**o správe a prevádzkovaní pohrebiska na území obce Štvrtok na Ostrove**

**Článok 1**

**Všeobecné ustanovenia**

Toto Všeobecne záväzné nariadenie o správe a prevádzkovaní pohrebiska na území obce Štvrtok na Ostrove sa vzťahuje na pohrebisko a dom smútku na území obce, na prevádzkovateľa pohrebiska, na obstarávateľov pohrebov, na nájomcov hrobových miest, na poskytovateľov pohrebných služieb a na návštevníkov pohrebiska.

**Článok 2**

**Základné údaje o pohrebisku**

Zriaďovateľ: Obec Štvrtok na Ostrove

IČO: 00305731

Štatutárny zástupca: Mgr. Őry Péter, starosta obce

Prevádzkovateľ: AREA Šamorín, s.r.o.

IČO: 36228290

Adresa: Bratislavská ulica 88, 931 01 Šamorín

Štatutárny zástupca: Jozef Nagy

**Článok 3**

**Prevádzkovanie pohrebiska**

1. Prevádzkovanie pohrebiska zahŕňa najmä nasledovné činnosti:

a) výkopové práce súvisiace s pochovávaním alebo exhumáciou

b) pochovávanie

c) vykonávanie exhumácie

d) správu a údržbu pohrebiska

e) správu a údržbu komunikácií a zelene na pohrebisku

f) zabezpečenie prevádzky pohrebiska

g) vedenie evidencie súvisiacej s prevádzkovaním pohrebiska

h) likvidácia odpadu z pohrebiska

2. Obec Štvrtok na Ostrove prevádzkuje pohrebisko prostredníctvom prevádzkovateľa pohrebiska – a to, AREA Šamorín, s.r.o. na základe mandátnej zmluvy uzatvorenej dňa 21.09.2006.

**Článok 4**

**Povinnosti prevádzkovateľa pohrebiska**

**Prevádzkovateľ pohrebiska je povinný**:

1. prevziať ľudské pozostatky alebo ľudské ostatky, ak úmrtie je doložené:

* listom o prehliadke mŕtveho a štatistickým hlásením o úmrtí vystaveným lekárom, ktorý vykonal prehliadku mŕtveho,
* pasom pre mŕtvolu, ak ide o medzinárodnú prepravu ľudských pozostatkov alebo ostatkov,
* ak ide v súvislosti s úmrtím o podozrenie zo spáchania trestného činu, vyžaduje sa súhlas orgánu činného v trestnom konaní,

1. prevádzkovať pohrebisko v súlade so schváleným prevádzkovým poriadkom pohrebiska,
2. viesť evidenciu hrobových miest a evidenciu prevádzkovania pohrebiska podľa platných predpisov,
3. umožniť prítomnosť obstarávateľa pohrebu a blízkych osôb pri konečnom uzavretí rakvy pred pochovaním,
4. zdržať sa v styku s pozostalými necitlivého správania a pri smútočných obradoch umožniť účasť cirkvi a iných osôb v súlade s prejavenou vôľou obstarávateľa pohrebu,
5. písomne informovať nájomcu o skutočnosti, že uplynie lehota, na ktorú bolo nájomné zaplatené a o dátume ku ktorému sa má pohrebisko zrušiť a súčasne túto informáciu zverejniť na mieste obvyklom na pohrebisku
6. ak zistí, že ľudské ostatky nie sú ani po uplynutí ustanovenej tlecej doby zotleté, tleciu dobu primerane predĺžiť a na tento účel si vyžiadať posudok Regionálneho úradu verejného zdravotníctva (ďalej len úradu). Na základe tohto posudku upraviť prevádzkový poriadok pohrebiska.
7. prevádzkovateľ pohrebiska je povinný počas trvania nájomnej zmluvy zabezpečiť prístup k hrobovému miestu a zdržať sa akýchkoľvek zásahov do hrobového miesta okrem prípadov, keď je potrebné bezodkladne zaistiť bezpečné prevádzkovanie pohrebiska. O takomto pripravovanom alebo už uskutočnenom zásahu je prevádzkovateľ pohrebiska povinný bezodkladne písomne informovať nájomcu.
8. spravovať a udržiavať objekty nachádzajúce sa na pohrebisku, ako je dom smútku
9. prevádzkovateľ je povinný v rámci hygienicko-sanitárneho režimu zabezpečiť režim údržby prevádzkových miestností domu smútku.

**Článok 5**

**Práva a povinnosti nájomcu pri údržbe hrobového miesta**

Nájomca je povinný:

1. na vlastné náklady zabezpečovať údržbu hrobového miesta a jeho okolia do vzdialenosti min. 30 cm od hrobu,
2. oznamovať prevádzkovateľovi pohrebiska všetky zmeny údajov potrebné na vedenie evidencie hrobových miest podľa § 17 ods. 4, písmeno a) zákona NR SR č. 131/2010 Z. z. o pohrebníctve,
3. zvädnuté alebo inak znehodnotené kytice, vence a iné netrvanlivé ozdoby je nájomca povinný odstrániť a odpad triediť podľa platných predpisov.

Nájomca má právo:

1. zasahovať do úpravy okolia hrobového miesta len na základe písomného súhlasu prevádzkovateľa pohrebiska.
2. úpravu hrobového miesta (pomník) majú právo vykonať užívatelia za nasledovných podmienok:

* úpravu vykonať na vlastné náklady
* nájomca je povinný dodržať veľkosti hrobových miest (viď. čl. 13), ako aj mať na zreteli, že je prísne zakázané budovať iné drobné a doplnkové stavby mimo určených hrobových miest, ako napr. lavičky, stĺpy a pod.

1. po skončení prác na úprave hrobu vyčistiť okolie a odstrániť zvyšný materiál ihneď a na vlastné náklady
2. pri úprave nenarušiť estetický vzhľad pohrebiska

Nájomcom hrobového miesta je prísne zakázané vykonávať betonárske práce bez písomného súhlasu prevádzkovateľa pohrebiska!

Pozostalý (oprávnená osoba) zriaďuje náhrobný pomník a jeho súčasti na svoje náklady a riziko, pričom prevádzkovateľ cintorína nezodpovedá za prípadné poškodenia alebo odcudzenie tohto majetku, nakoľko nepozná okruh osôb splnomocnených vlastníkom (oprávnenou osobou) na akúkoľvek úpravu na hrobe. Pre rozsiahlosť cintorína, množstva náhrobných pomníkov a verejnú prístupnosť cintorínov, nie je v technických možnostiach zabezpečiť stráženie súkromného majetku.

**Článok 6**

**Povinnosti návštevníkov pohrebiska**

**1.** V súvislosti s udržiavaním poriadku na pohrebisku a zachovaním dôstojnosti tohto miesta je na cintoríne a v dome smútku zakázané:

* + správať sa hlučne a nedôstojne
  + fajčiť
  + odhadzovať odpadky mimo miest na to určených (veľkokapacitné kontajnery a odpadkové koše)
  + vodiť psov
  + poškodzovať a ničiť hroby, náhrobky a doplnkové zariadenia cintorínov
  + poškodzovať nadzemné a podzemné časti okrasných rastlín
  + pohyb na bicykloch,

- spaľovať trávu a iný odpad

**2.** Vjazd na cintorín motorovým vozidlom je povolený len:

* + v prípade realizácie stavebných prác (na dovoz a odvoz materiálu)
  + pri doprave zdravotne postihnutého občana
  + pri zabezpečovaní údržby cintorínov a domov smútku
  + vývozu kontajnerov a odpadkových košov
  + v prípade zabezpečenia dovozu mŕtvych.

**3.** Nájomca je povinný udržiavať hrobové miesto v riadnom stave. Hrobové miesto musí byť najmä pokosené, odburinené, očistené od rôznych nánosov a pomníky musia byť osadené tak, aby neohrozovali iných návštevníkov alebo okolité hroby.

4. Každý návštevník cintorína je povinný pred určenou zatváracou dobou pohrebisko opustiť.

**Článok 7**

**Prístup na pohrebisko**

Pohrebisko je prístupné pre verejnosť počas prevádzkovej doby a to v nasledujúcom čase:

Od 1. apríla do 31. októbra 07.30 – 21.00 hod.

Od 1. novembra do 31. marca 08.00 – 17.00 hod.

Počas dní Pamiatky zosnulých je pohrebisko otvorené do 21.00 hod.

**Článok 8**

**Podmienky vstupu prevádzkovateľa pohrebnej služby na pohrebisko**

1. Prevádzkovateľ pohrebiska je povinný umožniť každému prevádzkovateľovi pohrebnej služby vstup na pohrebisko na vykonanie pohrebnej služby podľa rozsahu dohodnutého s obstarávateľom pohrebu.
2. Prevádzkovateľ pohrebiska vykonáva dozornú činnosť pri pietnych aktoch, tzn. odovzdáva a preberá priestory a zariadenia domu smútku obstarávateľovi pohrebu a tej pohrebnej službe, ktorá bude vykonávať pietny akt.
3. Pracovníci pohrebnej služby musia byť počas smútočného obradu upravení a povinní sa zdržať v styku s pozostalými necitlivého správania a svojim oblečením a vystupovaním zachovávať dôstojnosť celého pietneho aktu.
4. Pohrebné služby sú zodpovedné za poškodenie hrobového príslušenstva pri vykonávaní svojej činnosti.
5. Pohrebné služby sú povinné svoju činnosť vykonávať v zmysle platných zákonov.

**Článok 9**

**Užívanie hrobového miesta**

* 1. Právo užívať hrobové miesto vzniká uzavretím nájomnej zmluvy.
  2. Prevádzkovateľ je povinný prenajať hrobové miesto na dobu neurčitú, ktorá od prvého uloženia rakvy s ľudskými pozostatkami nesmie byť vypovedaná skôr, ako po uplynutí tlecej doby na pohrebisku. Tlecia doba podľa zloženia pôdy je najmenej 10 rokov.

3. Uzavretím nájomnej zmluvy prevádzkovateľ pohrebiska prenecháva za nájomné nájomcovi hrobové miesto na uloženie ľudských pozostatkov alebo ľudských ostatkov.

Za prenajatie miesta na pohrebisku je povinný nájomca zaplatiť nájomné. Nájomné sa platí spravidla na 10 rokov dopredu.

4. Pri úmrtí nájomcu prednostné právo na uzavretie nájomnej zmluvy majú dedičia. Ak je dedičov viac, ten z dedičov, ktorý sa prihlási ako prvý.

5**.** Prevádzkovateľ pohrebiska je povinný počas trvania nájomnej zmluvy zabezpečiť prístup k hrobovému miestu a zdržať sa akýchkoľvek zásahov do hrobového miesta okrem prípadov, keď je potrebné bezodkladne zaistiť bezpečné prevádzkovanie pohrebiska. O takomto pripravovanom alebo už uskutočnenom zásahu je prevádzkovateľ pohrebiska povinný bezodkladne písomne informovať nájomcu.

1. Prevádzkovateľ je povinný zabezpečiť situačný plán cintorína, viesť v nich evidenciu voľných miest a dovoliť občanom, aby na požiadanie do nich nahliadli.

**7.** Nájomca je povinný na vlastné náklady zabezpečovať údržbu hrobového miesta a oznamovať prevádzkovateľovi pohrebiska všetky zmeny údajov potrebné na vedenie evidencie miest.

**Článok 10**

**Výpoveď nájomnej zmluvy a zrušenie pohrebiska**

1. Prevádzkovateľ nájomnú zmluvu vypovie, ak:

a) závažné okolnosti na pohrebisku znemožňujú trvanie nájmu hrobového miesta,

b) sa pohrebisko zruší,

c) nájomca ani po upozornení nezaplatí nájomné za užívanie hrobového miesta.

2. Ak prevádzkovateľ pohrebiska vypovie nájomnú zmluvu z dôvodov uvedených v odseku 1 písm. a) a b), musí zabezpečiť so súhlasom nájomcu iné hrobové miesto a na vlastné náklady preloženie ľudských ostatkov vrátane príslušenstva hrobu na nové hrobové miesto.

3. Prevádzkovateľ pohrebiska je povinný písomne upozorniť na vypovedanie nájomnej zmluvy a výpoveď doručiť najmenej tri mesiace predo dňom,

a) keď sa má hrobové miesto zrušiť,

b) keď uplynie lehota, na ktorú je nájomné zaplatené.

4. Ak mu nie je známa adresa alebo sídlo nájomcu, uverejní túto informáciu na mieste obvyklom na pohrebisku.

5. Ak prevádzkovateľ pohrebiska vypovedal nájomnú zmluvu z dôvodu uvedeného v odseku 1 písm. c) a nájomca je známy, výpovedná lehota uplynie jeden rok odo dňa, odkedy nebolo zaplatené nájomné. Prevádzkovateľ pohrebiska vyzve nájomcu, aby najneskôr do jedného roka odstránil príslušenstvo hrobu. Ak ho v tejto lehote neodstráni, po uplynutí výpovednej lehoty ho prevádzkovateľ predá na dražbe.

6. Ak prevádzkovateľ pohrebiska postupuje podľa odseku 5., musí zabezpečiť obrazovú dokumentáciu hrobového miesta so stručným opisom stavu príslušného hrobu.

7. Hroby a hrobky, o ktorých rozhodol orgán štátnej správy, že majú kultúrnu hodnotu alebo historický význam, nesmú byť odstránené ani po uplynutí doby, na ktorú bolo miesto prenajaté.

8. Pohrebisko môže zrušiť iba obec. Pohrebisko možno zrušiť až po uplynutí tlecej doby všetkých ľudských pozostatkov uložených na pohrebisku v zmysle § 23 zákona č. 131/2010 Z.z. o pohrebníctve.

Pri zrušení pohrebiska a pri zmene prevádzkovateľa pohrebiska, ak je prevádzkovateľom niekto iný ako obec je tento povinný odovzdať evidenciu pohrebiska obce.

**Článok 11**

**Spôsob ukladania telesných pozostatkov do hrobu, exhumácia**

1. Mŕtvi sa ukladajú do hrobu po jednom, pokiaľ všeobecný záujem nevyžaduje uloženie do spoločného hrobu (napr. pri epidémii).
2. Hrob na ukladanie ľudských pozostatkov musí spĺňať tieto požiadavky:
3. hĺbka pre dospelú osobu a dieťa staršie ako 10 rokov musí byť najmenej 1,80 m, pre dieťa mladšie ako 10 rokov najmenej 1,20 m., - prehĺbený hrob musí mať hĺbku aspoň 2, 50 m
4. dno musí ležať najmenej 0,5 m nad hladinou podzemnej vody,
5. bočné vzdialenosti medzi jednotlivými hrobmi musia byť najmenej 0,50 m,
6. rakva s ľudskými pozostatkami musí byť po uložení do hrobu zasypaná skyprenou zeminou vo výške minimálne 1,20 m.
   1. Ľudské ostatky musia byť uložené v hrobe najmenej do uplynutia tlecej doby.
   2. Tlecia doba je najmenej 10 rokov.
   3. Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad rakvou bude najmenej 1 m.
   4. Do hrobky je možné uložiť i viacero rakiev s ľudskými pozostatkami a s ľudskými ostatkami. Rakva uložená do hrobky musí byť zabezpečená pred únikom zápachu do okolia a musí byť vyrobená tak, aby chránila ľudské ostatky pred hlodavcami.
   5. Pred uplynutím tlecej doby možno ľudské ostatky exhumovať na žiadosť:
7. orgánov činných v trestnom konaní,

b) obstarávateľa pohrebu alebo

c) blízkej osoby, ak obstarávateľ pohrebu už nežije alebo ak obstarávateľom pohrebu bola obec.

* 1. Žiadosť podľa odseku 7 musí mať písomnú formu a musí obsahovať:

a) posudok úradu, ktorým je Regionálny úrad verejného zdravotníctva v Dunajskej Strede

b) list o prehliadke mŕtveho a štatistické hlásenie o úmrtí,

c) nájomnú zmluvu vydanú prevádzkovateľom pohrebiska, kde budú ľudské ostatky uložené

* 1. Žiadosť sa podáva prevádzkovateľovi pohrebiska, ktorý v konečnom dôsledku ju povolí alebo zamietne.
  2. Náklady na exhumáciu hradí ten, kto o ňu požiadal.

**Článok 12**

**Práce na pohrebisku**

1. Vykonávať betonárske práce, stavebné úpravy hrobových miest a jeho okolia, osádzanie lavičiek, vysádzať stromy, zasahovať do jestvujúcej zelene je možné iba s písomným súhlasom prevádzkovateľa pohrebiska viď. článok 5.
2. Jednoduché práce potrebné na udržiavanie hrobového miesta môže nájomca hrobového miesta vykonávať bez súhlasu prevádzkovateľa pohrebiska.
3. Bez písomného súhlasu prevádzkovateľa pohrebiska nie je možné odpredávať, odstraňovať vybudované stavy a ani iným spôsobom vykonávať zmeny.
4. V prípade výmeny náhrobných kameňov a príslušenstva hrobu je povinný stavebník pohrebiska zabezpečiť odvoz starých náhrobných kameňov a príslušenstva hrobu, prípadne iný stavebný materiál na vlastné náklady.

**Článok 13**

**Stavebné úpravy hrobových miest**

1. Rozmery novovybudovaných hrobových miest vrátane príslušenstva, rámu hrobu:

Jednohrob: 110 x 250 cm

Dvojhrob: 210 x 250 cm

Trojhrob: 310 x 250 cm

Detský hrob (dieťa do 10 rokov): 87 x 160 cm.

1. Uličky medzi hrobmi musia byť najmenej 30 cm.
2. Základy musia byť založené do nezamŕzajúcej hĺbky a dimenzované so zreteľom na únosnosť pôdy. Základové murivo nesmie presahovať do pochovávanej plochy.
3. Vrstva pôdy určená na prekrytie musí byť najmenej 120 cm vysoká s priemerným prevýšením vzhľadom k úprave terénu predné a zadné hrany obruby musia byť zásadne navzájom v jednej priamke, pokiaľ prevádzkovateľ pohrebiska nestanoví inak.
4. Zriadenie hrobiek s platňou sa môže uskutočniť len písomným povolením prevádzkovateľa pohrebiska bez nebezpečia vzniku úrazu osôb a škôd na okolitých hroboch. Po skončení prác je povinný stavebník postarať sa o vyčistenie okolia a odvoz prebytočného materiálu mimo obvod cintorína. Uskladňovanie stavebného materiálu na cintoríne je povolené len na vyhradenom mieste, ktoré určí prevádzkovateľ pohrebiska.
5. Pre uloženie urny sa prenajíma miesto v rozmeroch 70 x 70 cm (vnútorná miera 40 x 30 cm).

**Článok 14**

**Uloženie popola z tela mŕtveho**

1. Prijať popol z tela mŕtveho na uloženie je povinný správca pohrebiska, ak ide o uloženie do hrobu prípadne do náhrobku k inému rodinnému príslušníkovi.

**Článok 15**

**Poskytované služby**

**Cenník služieb:**

1. Poplatky za prenájom hrobového a urnového miesta na cintoríne:
   1. za jednohrob, detský hrob a urnu na dobu 10 rokov 10,00 €
   2. za dvojhrob 20,00 €
   3. za detský hrob 10,00 €
   4. za urnové miesto 10,00 €
2. Poplatok za prenájom domu smútku 10,00 €/1 deň.

Všetky poplatky platí objednávateľ v hotovosti do pokladne Obecného úradu v Štvrtku na Ostrove alebo bankovým prevodom na účet obce č. SK88 0200 0000 0009 2152 7122.

**Článok 16**

**Záverečné ustanovenia**

1. Prevádzkovateľ pohrebiska zodpovedá za dodržiavanie prevádzkového poriadku schváleného obecným zastupiteľstvom uznesením L/06/10-OZ zo dňa 26.9.2006. zodpovedá. Pri prevádzke pohrebiska prevádzkovateľ postupuje v súlade so zákonom NR SR č. 131/2010 Z. z. o pohrebníctve.
2. Na zmenu prevádzkového poriadku pohrebiska potrebuje prevádzkovateľ súhlas obecného zastupiteľstva obce.
3. Na tomto VZN č. 2/2015 Obce Štvrtok na Ostrove sa uznieslo Obecné zastupiteľstvo v Štvrtku na Ostrove uznesením č. PL-4/2015-X dňa 18.06.2015.
4. Toto VZN obce bolo vyvesené na úradnej tabuli obce dňa 19.06.2015 a zvesené dňa 3.7.2015
5. Toto VZN č. 2/2015 nadobúda účinnosť dňom 1.8.2015.

Mgr. Péter Őry

starosta obce